ටී ෂර්ට් හැඳි තවත් තරුණයන් දෙදෙනෙකු එහි පසුපස ආසනයේ සිට නොසන්සුන් ලෙස වටපිට බලමින් යම් කටයුත්තක නියැළෙනු දුටු පොලිස් නිලධාරීහු ෆෝඩ් රථය අසළට ගොස් වාහන තදබදයක් ඇතිවන බැවින් වාහනය ඉදිරියට ගන්නා ලෙස නියෝග කළහ. ෆෝඩ් කාරයේ සිටි තරුණයන් හතරදෙනා වහා රථය සියරට බීම සාප්පුව වෙත තල්ලු කරගෙන එන්නට වූහ. තල්ලු කරගෙන එන රථය ගැන කිසිවෙකු විශේෂත්වයක් දුටුවේ නැත. එහෙත් මේ සිව්දෙනෙකු විසින් තල්ලු කරගෙන එන්නේ එතැනින් ඔබමොබ යන සියයකට අධික පිරිසකගේ මරණ වරෙන්තුව බව කිසිවකුවත් මොහොතකටවත් සිතන්නට නැතුවාවන්නට ඇත. සියරට බීම සාප්පුව අසළට වාහනය තල්ලු කරගෙන ආ සැණින් වාහනය කලින් නවතා තැබූ තැන යමක් අමතක වී ආවාක් මෙන් තරුණ පිරිස නැවත ඒ කරා ගමන් කරන්නට වූයේ කිසිදු විශේෂත්වයක් නැතුවය.
තරුණැයන් හතරදෙනා සිටියේ කොහේද?
ෆෝඩ් කාරයේ